
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Ιουλίου 2017 


ΤΕΥΧΟΣ ΠΡΩΤΟ 


Αρ 


. Φύλλου 101 


ΑΠΟΦΑΣΕΙΣ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


Αριθμ. 


Πρωί. 9321 
Διεκττ. 5751 


Απόφαση της Ολομέλειας της Βουλής «Για την 
τροποποίηση διατάξεων του Κανονισμού της 
Βουλής - Μέρος Β' (ΦΕΚ 51 Α'/10.4.1997) και Μέ¬ 
ρος Κοινοβουλευτικό (ΦΕΚ 106 Α724.6.1987)», 
όπως ισχύει. 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

Ι.Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β'- ΦΕΚ 51 Α'/10.4.1997), όπως ισχύει. 

2. Τα άρθρα 11 παράγραφοι 1 και 4 και 118 του Κανο¬ 
νισμού της Βουλής (Μέρος Κοινοβουλευτικό). 

3. Την από 18 Ιουλίου 2017 πρόταση του Προέδρου 
της Βουλής. 

4. Την από 24 Ιουλίου 2017 έκθεση της επί του Κανο¬ 
νισμού της Βουλής Επιτροπής. 

5. Την κατά ΡΝΖ'συνεδρίαση της 25.7.2017 απόφαση 
της Ολομέλειας της Βουλής των Ελλήνων κατά την οποία 
ψηφίσθηκε η από 18 Ιουλίου 2017 πρόταση του Προέ¬ 
δρου της Βουλής «Για την τροποποίηση διατάξεων του 
Κανονισμού της Βουλής - Μέρος Β' (ΦΕΚ 51 /Α/10.4.1997) 
και Μέρος Κοινοβουλευτικό (ΦΕΚ 106/Α/24.6.1987), 
όπως ισχύει», παραγγέλλουμε: 

Τη δημοσίευση στην Εφημερίδα της Κυβερνήσεωςτης 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για την τροποποίηση των διατάξεων του Κανονισμού 
της Βουλής-Μέρος Β' (ΦΕΚ 51 Α'/10.4.1997) και Μέρος 
Κοινοβουλευτικό (ΦΕΚ 106 Α724.6.1987), όπως ισχύει: 

I. ΜΕΡΟΣ Β' 

Άρθρο 1 

1. Στο άρθρο 13 και πριν την παράγραφο 1 του Κανο¬ 
νισμού της Βουλής (Μέρος Β'), όπως ισχύει, προστίθεται 
η φράση «(πρώην άρθρο 15)» και τίτλος «Αποστολή - 
Βασική διάρθρωση». 


2. Στο τελευταίο εδάφιο της παραγράφου 2 του άρ¬ 
θρου 14 (πρώην άρθρο 16) και στο πρώτο εδάφιο της πα¬ 
ραγράφου 2 του άρθρου 15 του Κανονισμού της Βουλής 
(Μέρος Β'), όπως ισχύει, μετά τις φράσεις «Διεύθυνσης 
Ευρωπαϊκών Υποθέσεων» προστίθεται η φράση «και 
Διμερών Θεμάτων» αντιστοίχως. 

3. Στο άρθρο 16 του Κανονισμού της Βουλής (Μέρος 
Β'), όπως ισχύει, η φράση «(πρώην άρθρο 18)» αντικαθί¬ 
σταται από τη φράση «(πρώην άρθρο 17/19)». 

4. Στο τρίτο εδάφιο της παραγράφου 1 του άρθρου 
16 (πρώην 17/19) του Κανονισμού της Βουλής (Μέρος 
Β'), όπως ισχύει, η φράση «Γενικής Διεύθυνσης Διεθνών 
Σχέσεων και Επικοινωνίας» αντικαθίσταται απάτη φράση 
«Γενικής Διεύθυνσης Διεθνών και Δημοσίων Σχέσεων». 

5. Στο άρθρο 17 του Κανονισμού της Βουλής (Μέρος 
Β'), όπως ισχύει, η φράση «(πρώην 19)» αντικαθίσταται 
από τη φράση «(πρώην 19/21)». 

6. Στο άρθρο 18 του Κανονισμού της Βουλής (Μέρος 
Β'), όπως ισχύει, η φράση «(πρώην 20)» αντικαθίσταται 
από τη φράση «(πρώην 23/28)». 

7. Στο τέταρτο εδάφιο της περίπτωσης β' της παρα¬ 
γράφου 3 του άρθρου 20 (πρώην 22) του Κανονισμού 
της Βουλής (Μέρος Β'), όπως ισχύει, ο αραβικός αριθμός 
«30» αντικαθίσταται από τον αριθμό «32». 

8. Στο άρθρο 21 του Κανονισμού της Βουλής (Μέρος 
Β'), όπως ισχύει, η φράση «(πρώην 23)» αντικαθίσταται 
από τη φράση «(πρώην 25/30)». 

9. Στο πρώτο εδάφιο της περίπτωσης β' της παρα¬ 
γράφου 2 του άρθρου 22 του Κανονισμού της Βουλής 
(Μέρος Β'), όπως ισχύει, η φράση «Διεύθυνση Πληρο¬ 
φορικής και Νέων Τεχνολογιών» αντικαθίσταται από τη 
φράση «Διεύθυνση Πληροφορικής και Επικοινωνιών». 

10. Το άρθρο 23 (πρώην άρθρο 28), του Κανονισμού 
της Βουλής (Μέρος Β'), όπως ισχύει, καταργείται. 

11. Στο άρθρο 24 του Κανονισμού της Βουλής (Μέρος 
Β'), όπως ισχύει, η φράση «(πρώην 29)» και στην παρά¬ 
γραφο 2 η λέξη «Διοικητικής» διαγράφονται. 

12. Στο άρθρο 25 του Κανονισμού της Βουλής (Μέρος 
Β'), όπως ισχύει, η φράση «(πρώην 30)» διαγράφεται. 

13. Στο τρίτο εδάφιο της παραγράφου 3 του άρθρου 
35 (πρώην 41/30) του Κανονισμού της Βουλής (Μέρος 
Β'), όπως ισχύει, η φράση «με βαθμούς ΣΤ' ή Ε' ή Δ' ή 
Γ » αντικαθίσταται από τη φράση «κατηγορίας ΠΕ ή ΤΕ 
ή ΔΕ ή ΥΕ». 

14. Στο πρώτο εδάφιο της παραγράφου 1 του άρθρου 
36 (πρώην 42/31) του Κανονισμού της Βουλής (Μέρος 
Β'), όπως ισχύει, η φράση «και το βαθμό διορισμού» αντι¬ 
καθίσταται από τη φράση «και το μισθολογικό κλιμάκιο 
διορισμού». 

15. Στο άρθρο 82 του Κανονισμού της Βουλής (Μέρος 
Β'), όπως ισχύει, η φράση «(πρώην 88/78)» αντικαθίστα¬ 
ται από τη φράση «(πρώην 88/76)». 

16. Στο στοιχείο ί. της υποπερίπτωσης γδ' της περί¬ 
πτωσης γ' της παραγράφου 3Β του άρθρου 82 (πρώην 
88/76) του Κανονισμού της Βουλής (Μέρος Β'), όπως 
ισχύει, η λέξη «οργανωτικών» αντικαθίσταται από τη 
λέξη «οργανικών» και στο στοιχείο Μ. της ίδιας υποπερί¬ 
πτωσης ο αριθμός «20» διαγράφεται. 

17. Στην παράγραφο 7 του άρθρου 95 (πρώην 101 /89) 
του Κανονισμού της Βουλής (Μέρος Β'), όπως ισχύει, 
μετά τη φράση «στο εξωτερικό,» προστίθεται η φράση 
«μετά από απόσπασή τους στη Μόνιμη Ελληνική Αντι¬ 
προσωπεία (Μ.Ε.Α.) στις Βρυξέλλες». 

18. Στο άρθρο 98Α του Κανονισμού της Βουλής (Μέ¬ 
ρος Β'), όπως ισχύει, η φράση «(πρώην 104Α/92Α)» δια¬ 
γράφεται. 

19. Στο άρθρο 98Β του Κανονισμού της Βουλής (Μέ¬ 
ρος Β'), όπως ισχύει, και πριν από τον τίτλο «Υπηρεσία 
Διάθεσης Ευρωπαϊκών και Λοιπών Πιστώσεων» προστί¬ 
θεται η φράση «(πρώην 104Α/92Α)». 

20. Το τελευταίο εδάφιο της παραγράφου 1 του άρ¬ 
θρου 99 (πρώην 105/93) του Κανονισμού της Βουλής 
(Μέρος Β'), όπως ισχύει, διαγράφεται. 

21. Το άρθρο 120 (πρώην άρθρα 126/114), του Κανο¬ 
νισμού της Βουλής (Μέρος Β'), όπως ισχύει, καταργείται. 

22. Στον Ειδικό Κανονισμό του Βρεφονηπιακού Σταθ¬ 
μού και του Νηπιαγωγείου της Βουλής των Ελλήνων: 

α) Στην παράγραφο 2 του άρθρου 1, ο αριθμός «23» 
αντικαθίσταται με τη φράση «20 παρ. 3στ». 

β) Στην παράγραφο 1 του άρθρου 4, η φράση «οκτώ 
(8) μηνών» αντικαθίσταται με τη φράση «έξι (6) μηνών». 

23. Στον Ειδικό Κανονισμό της Υπηρεσίας Εφαρμογής 
Ευρωπαϊκών Προγραμμάτων της Βουλής των Ελλήνων: 

α) Στην περίπτωση ί) της παραγράφου 2 του άρθρου 

4, μετά τη λέξη «Πολυτεχνείου» προστίθεται η φράση «ή 
Ανώτατου Τεχνολογικού Ιδρύματος». 

β) Στην περίπτωση ϋ) της παραγράφου 2 του άρθρου 4, 
μετά τη φράση «πτυχιούχους ΠΕ» προστίθεται η φράση 
«ή ΤΕ». 

γ) Στην παράγραφο 2 του άρθρου 5, η φράση «Αν¬ 
θρώπινου Δυναμικού» αντικαθίσταται από τη φράση 
«Διοικητικής Υποστήριξης». 

δ) Στην περίπτωση δ' της παραγράφου 5 του άρθρου 

5, η φράση «Ανθρώπινου Δυναμικού» αντικαθίσταται 
από τη λέξη «Προσωπικού». 

Άρθρο 2 

Η παράγραφος 1 του άρθρου 11 (πρώην άρθρο 12) 
του Κανονισμού της Βουλής (Μέρος Β'), όπως ισχύει, 
αντικαθίσταται ως εξής: 

«1. Η Διεύθυνση Διαρκών Επιτροπών είναι αρμόδια 
για τη συγκρότηση, τη λειτουργία και την υποστήριξη 
του έργου των Διαρκών Επιτροπών της Βουλής που 


προβλέπονται από τον Κανονισμό αυτής, καθώς και των 
Υποεπιτροπών τους, της Επιτροπής του Απολογισμού 
και του Γενικού Ισολογισμού του Κράτους και Ελέγχου 
της Εκτέλεσης του Προϋπολογισμού του Κράτους, της 
Ειδικής Διαρκούς Επιτροπής Εξοπλιστικών Προγραμμά¬ 
των και Συμβάσεων, της Ειδικής Διαρκούς Επιτροπής 
για την Παρακολούθηση του Συστήματος Κοινωνικής 
Ασφάλισης και των Ειδικών Επιτροπών του άρθρου 42 
του Κανονισμού της Βουλής (Μέρος Κοινοβουλευτικό).». 

Άρθρο 3 

1. Το πρώτο εδάφιο της παραγράφου 1 του άρθρου 18 
(πρώην 23/28) του Κανονισμού της Βουλής (Μέρος Β'), 
όπως ισχύει, αντικαθίσταται ως εξής: 

«Η Διεύθυνση Οικονομικών Υπηρεσιών είναι αρμόδια 
για το χειρισμό όλων των θεμάτων και διαδικασιών που 
αφορούν στην κατάρτιση, στην εκτέλεση, στην εκκαθά¬ 
ριση και στην πληρωμή όλων των δαπανών, καθώς και 
στη διαχείριση των τραπεζικών λογαριασμών του Προϋ¬ 
πολογισμού της Βουλής». 

2. Το ενδέκατο εδάφιο της παραγράφου 3α του άρ¬ 
θρου 18 (πρώην 23/28) του Κανονισμού της Βουλής 
(Μέρος Β'), όπως ισχύει, καταργείται. 

3. Η περίπτωση δ' της παραγράφου 3 του άρθρου 18 
αντικαθίσταται ως εξής: 

«δ) Τμήμα Πληρωμών και Πάγιας Προκαταβολής 

Η πληρωμή των αποζημιώσεων και κάθε άλλης απολα¬ 
βής των βουλευτών, των πάσης φύσεως αποδοχών και 
δαπανών του προσωπικού της Βουλής, των επιστημονι¬ 
κών συνεργατών των βουλευτών και του προσωπικού 
που εξυπηρετεί ανάγκες της Βουλής, καθώς και κάθε 
άλλης δαπάνης, μέσω του πληροφοριακού συστήματος 
της Βουλής. Ειδικότερα: 

Η παραλαβή από το Τμήμα Ειδικού Λογιστηρίου - 
Προϋπολογισμού των θεωρημένων από την Υπηρεσία 
Επιτρόπου του Ελεγκτικού Συνεδρίου πρωτοτύπων 
χρηματικών ενταλμάτων ή άλλων τίτλων πληρωμής 
προς εξόφληση, ο έλεγχος, η ευθύνη για τη φύλαξη μέ¬ 
χρι την εξόφληση και η αποστολή των πρωτοτύπων με 
συνημμένα τα προβλεπόμενα από τις σχετικές διατάξεις 
δικαιολογητικά εξόφλησής τους στο Ελεγκτικό Συνέδριο 
για την άσκηση του κατασταλτικού ελέγχου. 

Η εξόφληση των Χρηματικών Ενταλμάτων ή άλλων 
τίτλων πληρωμής, με ηλεκτρονική εντολή μεταφοράς 
και πίστωσης λογαριασμού των δικαιούχων προς την 
Τράπεζα της Ελλάδος. 

Η ηλεκτρονική έκδοση αποδεικτικού φορολογικής και 
ασφαλιστικής ενημερότητας των δικαιούχων των Χρη¬ 
ματικών Ενταλμάτων ή άλλων τίτλων. 

Η μέριμνα κατά την εξόφληση των Χρηματικών Ενταλ¬ 
μάτων ή άλλων τίτλων πληρωμήςγια την παρακράτηση 
βεβαιωμένων οφειλών των δικαιούχων υπέρ Δημοσίου 
ή ΕΦΚΑ ή ασφαλιστικού φορέα που δεν υπάγεται στον 
ΕΦΚΑ, την απόδοση των κρατήσεων για τα «Έσοδα Προ¬ 
ϋπολογισμού του Κράτους», την απόδοση των ασφα¬ 
λιστικών εισφορών υπέρ των Εσόδων ΕΦΚΑ ή άλλων 
ασφαλιστικών Ταμείων που δεν υπάγονται στον ΕΦΚΑ 
και των κρατήσεων υπέρ «ΕσόδωνΤρίτων», την εκτέλεση 
κατασχέσεων απαιτήσεων εις χείρας Βουλής ως τρίτου 

και εκχωρήσεων απαιτήσεων κατά της Βουλής, σύμφωνα 
με τις κείμενες διατάξεις, που έχουν επιδοθεί στη Διεύ¬ 
θυνση Οικονομικών Υπηρεσιών της Βουλής. 

Η ηλεκτρονική ενημέρωση των δικαιούχων για την 
πίστωση του τραπεζικού λογαριασμού τους και την εξό¬ 
φληση των οικείων Χρηματικών Ενταλμάτων. 

Η έγκαιρη ηλεκτρονική ενημέρωση μετά απολογιστι¬ 
κά στοιχεία των δαπανών της Βουλής, προς το Υπουργείο 
Οικονομικών. 

Η διαχείριση του τηρούμενου στην Τράπεζα της Ελλά¬ 
δος διακριτού λογαριασμού με την επωνυμία «Βουλή 
των Ελλήνων», υπό την κατηγορία Κ.Α. 200 «Ελληνικό 
Δημόσιο, Συγκέντρωση Εισπράξεων - Πληρωμών». 

Η έκδοση αποδεικτικών ορθής εκτέλεσης των εντολών 
μεταφοράς. 

Η τήρηση ημερολογίου εντολών μεταφοράς και πί¬ 
στωσης λογαριασμού των εξοφλούμενων μέσω της 
Τράπεζας Ελλάδος Χρηματικών Ενταλμάτων ή άλλων 
τίτλων πληρωμής. 

Η τήρηση πρωτοκόλλου και αρχείου, η διακίνηση αλ¬ 
ληλογραφίας και διεκπεραίωσης της εν γένει γραμμα¬ 
τειακής διαδικασίας. 

Ο χειρισμός όλων των θεμάτων που ορίζονται στα άρ¬ 
θρα 143Α, 144 και 145 (πρώην άρθρα 149/137,150/138 
και 151/139) του παρόντος Κανονισμού.». 

Άρθρο 4 

Μετά το δεύτερο εδάφιο της περίπτωσης α' της παρα¬ 
γράφου 3 του άρθρου 20 (πρώην 22) του Κανονισμού 
της Βουλής (Μέρος Β'), όπως ισχύει, προστίθεται εδάφιο, 
ως εξής: 

«Η υποστήριξη των αρμόδιων επιτροπών επιλογής 
προϊσταμένων οργανικών μονάδων της Βουλής του άρ¬ 
θρου 82 (πρώην 88/76) και του Υπηρεσιακού Συμβου¬ 
λίου για τους υπαλλήλους της Βουλής του άρθρου 90 
(πρώην 96/84) του παρόντος κατά την άσκηση των 
αρμοδιοτήτων τους κατά τα οριζόμενα στο άρθρο 82 
(πρώην 88/76) του παρόντος.». 

Άρθρο 5 

1. Στην παράγραφο 2 του άρθρου 24 του Κανονισμού 
της Βουλής (Μέρος Β'), όπως ισχύει, προστίθεται περί 
πτώση δ' ως εξής: 

«δ) Γραφείο διαχείρισης ψηφιακών πιστοποιητικών». 

2. Το άρθρο 26Β του Κανονισμού της Βουλής (Μέρος 
Β'), όπως ισχύει, αναριθμείται σε 26Γ και προστίθεται 
νέο 26Β ως εξής: 

«Άρθρο 26Β 

Γραφείο διαχείρισης ψηφιακών πιστοποιητικών 

1. Στη Βουλή λειτουργεί Γραφείο διαχείρισης ψηφια¬ 
κών πιστοποιητικών, επιπέδου Τμήματος, που υπάγε¬ 
ται στη Γενική Διεύθυνση Ηλεκτρονικής Διοίκησης, 
Βιβλιοθήκης και Εκδόσεων, ως «Εντεταλμένο Γραφείο» 
για την παροχή Υπηρεσιών Πιστοποίησης της Αρχής 
Πιστοποίησης του Ελληνικού Δημοσίου (ΑΠΕΔ). Απο¬ 
στολή του Γραφείου είναι η υποστήριξη των σχετικών 
υπηρεσιών πιστοποίησης, όπως αυτές ειδικότερα προ- 
βλέπονται στις δατάξεις του άρθρου 20 του ν. 3448/2006 


και της κοινής υπουργικής απόφασης υπ' αριθμ. 
ΥΑΠ/Φ.60/38/232/28.5.2010 «Κύρωση του Κανονισμού 
Πιστοποίησης της Αρχής Πιστοποίησης του Ελληνικού 
Δημοσίου (ΑΠΕΔ)» (Β' 799), όπως ισχύουν. 

2. Το Γραφείο διαχείρισης ψηφιακών πιστοποιητικών 
είναι αρμόδιο, ιδίως, για την έκδοση και διαχείριση των 
ψηφιακών πιστοποιητικών των βουλευτών, των υπαλ¬ 
λήλων της Βουλής, των επιστημονικών συνεργατών των 
Βουλευτών, των μετακλητών υπαλλήλων και γενικότε¬ 
ρα οποιουδήποτε προσώπου διατηρεί λογαριασμό στα 
ηλεκτρονικά συστήματα της Βουλήςτων Ελλήνων, κατά 
ταπροβλεπόμενα στην κείμενη νομοθεσία. Ειδικότερα, 
είναι αρμόδιο για την παραλαβή της αίτησης και την 
ταυτοποίηση των στοιχείων ταυτότητας του αιτούντος, 
την έκδοση, ανάκληση, ανάκτηση ή ανανέωση των ψη¬ 
φιακών πιστοποιητικών και εν συνεχεία την ψηφιοποί- 
ηση και αποστολή των εν λόγω δικαιολογητικών στην 
αρμόδια για την έγκριση του αιτήματος Υποκείμενη 
Αρχή Πιστοποίησης του Υπουργείου Διοικητικής Ανα¬ 
συγκρότησης, καθώς και για την αποστολή των ψηφι¬ 
ακών αντιγράφων με χρήση προηγμένης ηλεκτρονικής 
υπογραφής, σύμφωνα με τις διατάξεις των άρθρων 2 
και 3 παρ. 1 του π.δ. 150/2001 (Α' 125), στην εν λόγω 
Υποκείμενη Αρχή Πιστοποίησης. 

3. Τα ψηφιακά πιστοποιητικά δύνανται να εκδίδονται 
από άλλη υπηρεσία ή οργανισμό που είναι αναγνωρισμέ¬ 
νος από το Ελληνικό Κράτος, σύμφωνα με αυτά που προ- 
βλέπονται στην κείμενη νομοθεσία. 

4. Το Γραφείο στελεχώνεται μετοποθέτηση υπαλλήλων 
Βουλής κατ'εφαρμογή της παραγράφου 12 του άρθρου 
81 (πρώην άρθρα 87/75) του παρόντος Κανονισμού ή με 
απόσπαση, κατ'ανάλογη εφαρμογή της παραγράφου 5 
του άρθρου 81 (πρώην άρθρα 87/75) του παρόντος Κα¬ 
νονισμού που δεν αίρεται αυτοδικαίως από την έναρξη 
της νέας βουλευτικής περιόδου, μονίμων υπαλλήλων 
ή υπαλλήλων ιδιωτικού δικαίου αορίστου χρόνου του 
δημόσιου τομέα, όπως αυτός ορίζεται στην παράγραφο 
5 του άρθρου 81 (πρώην άρθρα 87/75) του παρόντος. 

5. Προϊστάμενος του Γραφείου τοποθετείται υπάλλη¬ 
λος της Βουλής κατά τη διαδικασία επιλογής προϊσταμέ¬ 
νων οργανικών μονάδων της Βουλής του άρθρου 82 του 
παρόντος Κανονισμού. 

6. Με κοινή απόφαση του Προέδρου της Βουλής και 
του Υπουργού Διοικητικής Ανασυγκρότησης καθορίζο¬ 
νται η οργάνωση και λειτουργία του γραφείου, οι ειδικό¬ 
τερες διαδικασίες έκδοσης και διαχείρισης των ψηφια¬ 
κών πιστοποιητικών και ψηφιακών αντιγράφων, καθώς 
και κάθε άλλη αναγκαία λεπτομέρεια για την εφαρμογή 
του παρόντος άρθρου.». 

Άρθρο 6 

Στις παραγράφους 2 και 3 του άρθρου 35 (πρώην 
41/30) του Κανονισμού της Βουλής (Μέρος Β'), όπως 
ισχύει, προστίθεται δεύτερο εδάφιο, αντιστοίχως, και 
αναριθμούνται τα επόμενα, ως εξής: 

«Η πλήρωση των θέσεων της παραγράφου αυτής 
μπορεί να γίνεται και με απόσπαση απασχολούμενων 
με πάγια αντιμισθία και με σχέση έμμισθης εντολής δι- 

κηγόρων του δημόσιου τομέα, όπως αυτός ορίζεται στην 
παράγραφο 5 του άρθρου 81 (πρώην άρθρα 91/79) του 
παρόντος Κανονισμού, για τους οποίους δεν εφαρμόζε¬ 
ται η περίπτωση στ' της παραγράφου 1 του άρθρου 36 
του παρόντος.». 

Άρθρο 7 

Στο δεύτερο εδάφιο της περίπτωσης στ' της παρα¬ 
γράφου 1 του άρθρου 36 (πρώην άρθρα 42/31) του Κα¬ 
νονισμού της Βουλής (Μέρος Β'), όπως ισχύει, μετά τη 
φράση «του Προέδρου της Βουλής,» προστίθεται φράση 
«των Αντιπροέδρων της Βουλής,». 

Άρθρο 8 

Η παράγραφος 12 του άρθρου 81 (πρώην 87/75) του 
Κανονισμού της Βουλής (Μέρος Β'), όπως ισχύει, αντι¬ 
καθίσταται ως εξής: 

«Η αρχική τοποθέτηση προσωπικού, μετά το διορισμό, 
την πρόσληψη, τη μετάταξη ή την απόσπαση, γίνεται με 
απόφαση του Προέδρου της Βουλής ή του εξουσιοδοτη¬ 
μένου από αυτόν οργάνου, σύμφωνα με τα προσόντα 
που απαιτούνται για κάθε θέση εργασίας και τις ανάγκες 
κάθε Υπηρεσίας. Η μετακίνηση του προσωπικού γίνεται 
με απόφαση του Προέδρου της Βουλής ή του εξουσιοδο¬ 
τημένου από αυτόν οργάνου, σύμφωνα μετά προσόντα 
που απαιτούνται για κάθε θέση εργασίας και τις ανάγκες 
κάθε υπηρεσίας, μετά από γνώμη του Υπηρεσιακού Συμ¬ 
βουλίου. Οι Γενικές Διευθύνσεις και οι οργανικές μονάδες 
που υπάγονται στον Πρόεδρο της Βουλής υποβάλλουν, 
το τελευταίο τρίμηνο κάθε έτους, στη Διεύθυνση Αν¬ 
θρώπινου Δυναμικού και Επιμόρφωσης, έκθεση ανα¬ 
γκών σε ανθρώπινο δυναμικό. Η εν λόγω Διεύθυνση 
συντάσσει και ενημερώνει, το τελευταίο τρίμηνο κάθε 
έτους, σχετικό πίνακα, με τις ειδικότητες που είναι ανα¬ 
γκαίες ανά υπηρεσία, και προσκαλεί τους υπαλλήλους 
της Βουλής να εκδηλώσουν ενδιαφέρον, υποβάλλοντας 
σχετική αίτηση. Με απόφαση του Γενικού Γραμματέα 
της Βουλής καθορίζονται οι αναγκαίες λεπτομέρειες και 
ειδικότερα θέματα εφαρμογής της ανωτέρω διαδικασίας. 
Σε περίπτωση έκτακτης υπηρεσιακής ανάγκης, μετα¬ 
κίνηση υπαλλήλου είναι δυνατή και κατ' εξαίρεση της 
ανωτέρω διαδικασίας, με απόφαση του Προέδρου της 
Βουλής ή του εξουσιοδοτημένου από αυτόν οργάνου 
κατόπιν έγκρισης του Γενικού Γραμματέα. Για τις ανωτέ¬ 
ρω πράξεις μετακίνησης ή τοποθέτησης δεν απαιτείται 
δημοσίευση στην Εφημερίδα της Κυβερνήσεως.». 

Άρθρο 9 

1. Η παράγραφος 3 του άρθρου 94 αντικαθίσταται ως 
εξής: 

«Ο βασικός μισθός των ιατρών της Βουλής είναι ίσος 
με αυτόν του Επιμελητή Α', όπως διαμορφώνεται κάθε 
φορά για τους ιατρούς του Ε.Σ.Υ., αναλόγως προς τα έτη 
υπηρεσίας τους. Το επίδομα μεταπτυχιακών σπουδών 
των ιατρών του Ε.Σ.Υ., όπως διαμορφώνεται κάθε φορά, 
καταβάλλεται αναλόγως. Κατά τα λοιπά εφαρμόζονται 
και γι' αυτούς οι διατάξεις για τις αποδοχές και τα επι¬ 
δόματα των υπαλλήλων της Βουλής, όπως ισχύουν κάθε 
φορά.». 


2. Ως προς τη διασφάλιση των αποδοχών του προσω¬ 
πικού της παραγράφου 3 του άρθρου 94, υπολογίζεται 
προσωπική διαφορά βάσει του συνόλου των πάσης φύ- 
σεως αποδοχών και επιδομάτων που ελάμβανε το προ¬ 
σωπικό αυτό την 30.6.2017, εφαρμόζονται δε αναλόγως 
τα άρθρα 164Γ και 164Δ εδάφια β' και δ' του Κανονισμού 
της Βουλής (Μέρος Β'/ΦΕΚ 51 Α'/1997), όπως ισχύει. 

Άρθρο 10 

Στο άρθρο 124Α του Κανονισμού της Βουλής (Μέρος 
Β'), όπως ισχύει: 

α) Στο πρώτο εδάφιο της παραγράφου 1 μετά τη φρά¬ 
ση «διατάξεις του ν. 4270/2014» προστίθεται φράση: 
«,όπως κάθε φορά ισχύουν,». 

β) Στο τέλος του δεύτερου εδαφίου της παραγράφου 
1 προστίθεται φράση «, διά των υπηρεσιών της Βουλής 
αναλόγως των αρμοδιοτήτων που ορίζονται στον πα¬ 
ρόντα Κανονισμό». 

γ) Το τρίτο εδάφιο της παραγράφου 1 καταργείται. 

δ) Προστίθεται παράγραφος 3 ως εξής: 

«3. Με κοινή απόφαση του Προέδρου της Βουλής και 
του Υπουργού Οικονομικών που κοινοποιείται στηνΤρά- 
πεζα της Ελλάδας, ανοίγεται στην Τράπεζα της Ελλάδος 
διακριτός λογαριασμός με την επωνυμία «Βουλή των Ελ¬ 
λήνων», υπό την κατηγορία Κ.Α. 200 «Ελληνικό Δημόσιο, 
Συγκέντρωση Εισπράξεων - Πληρωμών». Αρμόδιος για 
τη διαχείριση του ανωτέρω διακριτού λογαριασμού με 
την επωνυμία «Βουλή των Ελλήνων» είναι αποκλειστικά 
ο Πρόεδρος της Βουλής, διά των κατά περίπτωση υπη¬ 
ρεσιακών οργάνων, σύμφωνα με τις αρμοδιότητες που 
ορίζει ο παρών Κανονισμός.». 

Άρθρο 11 

Στο άρθρο 137 (πρώην 143/131) του Κανονισμού της 
Βουλής (Μέρος Β'), όπως ισχύει: 

α) Στην υποπερίπτωση αε' της περίπτωσης α' της πα¬ 
ραγράφου 1 διαγράφεται η φράση «υλικοτεχνικής υπο- 
στηρίξεως αυτών». 

β) Η υποπερίπτωση ακ' της περίπτωσης α' της παρα¬ 
γράφου 1 αναριθμείται σε αια'. 

γ) Στην περίπτωση α' της παραγράφου 1 προστίθεται 
υποπερίπτωση αιβ' ως εξής: 

«αιβ) Ημερολόγιο εντολών μεταφοράς και πίστωσης 
λογαριασμού των εξοφλούμενων μέσω της Τράπεζας 
της Ελλάδος χρηματικών ενταλμάτων ή άλλων τίτλων 
πληρωμής της Βουλής.». 

δ) Στην περίπτωση β'της παραγράφου 1 προστίθεται 
υποπερίπτωση βε' ως εξής: 

«βε) Βιβλίο υλικοτεχνικής υποστήριξης Βουλευτών.». 

Άρθρο 12 

1. Ο τίτλος του Κεφαλαίου ΣΤ' του Τμήματος Τρίτου 
του Κανονισμού της Βουλής (Μέρος Β'), όπως ισχύει, 
αντικαθίσταται ως εξής: «Διαδικασία πληρωμής των 
δαπανών του Προϋπολογισμού της Βουλής και Πάγια 
Προκαταβολή». 

2. Το άρθρο 143 (πρώην 149/137) του Κανονισμού της 
Βουλής (Μέρος Β'), όπως ισχύει, αναριθμείται σε 143Α με 
τίτλο «Πάγια Προκαταβολή» και υπότιτλο «Έννοια -Σύ¬ 
σταση» και προστίθεται νέο άρθρο 143 ως εξής: 

«Άρθρο 143 

Διαδικασία πληρωμής των δαπανών 

του Προϋπολογισμού της Βουλής 

1. Η πληρωμή των αποζημιώσεων και κάθε άλλης απο¬ 
λαβής των βουλευτών, των πάσης φύσεως αποδοχών και 
δαπανών του προσωπικού της Βουλής, των επιστημονι¬ 
κών συνεργατών των Βουλευτών και του προσωπικού 
που εξυπηρετεί ανάγκες της Βουλής, καθώς και κάθε 
άλλης δαπάνης πραγματοποιείται μέσω του πληροφο¬ 
ριακού της συστήματος με χρήση διαδικτυακών υπη¬ 
ρεσιών που παρέχονται από τη Γενική Γραμματεία Πλη¬ 
ροφοριακών Συστημάτων του Υπουργείου Οικονομικών. 

Η εξόφληση των Χρηματικών Ενταλμάτων ή άλλων 
τίτλων πληρωμής, γίνεται με ηλεκτρονική εντολή μετα¬ 
φοράς και πίστωσης από λογαριασμό τηρούμενο στην 
Τράπεζα της Ελλάδος και, ειδικότερα, με χρέωση του 
τηρούμενου στην Τράπεζα της Ελλάδος διακριτού λογα¬ 
ριασμού με την επωνυμία «Βουλή των Ελλήνων», υπό την 
κατηγορία Κ.Α. 200 «Ελληνικό Δημόσιο, Συγκέντρωση 
Εισπράξεων - Πληρωμών» και πίστωση του δηλωθέντος 
τραπεζικού λογαριασμού του δικαιούχου. 

Η ηλεκτρονική έκδοση αποδεικτικού φορολογικής 
ενημερότητας και ασφαλιστικής ενημερότητας των δι¬ 
καιούχων των χρη ματικών ενταλμάτων ή άλλων τίτλων, 
πραγματοποιείται μέσω παρεχόμενων διαδικτυακών 
υπηρεσιών της Γενικής Γραμματείας Πληροφοριακών 
Συστημάτων του Υπουργείου Οικονομικών. Σε περίπτω¬ 
ση οφειλών του δικαιούχου προς το Δημόσιο ή/και προς 
τον ΕΦΚΑ ή σε άλλον ασφαλιστικό φορέα, διενεργείται 
αυτοδικαίως συμψηφισμός του ποσού του δικαιούχου, 
απαίτησης - οφειλών, για μεν τις οφειλές προς το Δημό¬ 
σιο κάνοντας χρήση της «Ταυτότητας οφειλής προς το 
Δημόσιο» για δε τις οφειλές προς τους Ασφαλιστικούς 
Φορείς κάνοντας χρήση «Ταυτότητας Ασφαλστικού 
Συμψηφισμού» (ΤΑΣ). Μετά τις ηλεκτρονικές εντολές 
προς την Τράπεζα της Ελλάδος για τον προαναφερόμενο 
συμψηφισμό, τα χρηματικά εντάλματα δεν ακυρώνο¬ 
νται. Σε περίπτωση μη χορήγησης αποδεικτικού φορο¬ 
λογικής ενημερότητας ή βεβαίωσης οφειλής, όχι λόγω 
ύπαρξης βεβαιωμένων οφειλών αλλά λόγω μη εκπλήρω¬ 
σης άλλων υποχρεώσεων του δικαιούχου, τα χρηματικά 
εντάλματα δεν εξοφλούνται. Ο δικαιούχος ενημερώνεται 
από τη Βουλή προκειμένου να τακτοποιήσει τις υποχρε¬ 
ώσεις του. 

Η απόδοση των κρατήσεων διενεργείται ανά χρημα¬ 
τικό ένταλμα με την ίδια εντολή μεταφοράς και πίστω¬ 
σης λογαριασμού προςτηνΤράπεζα της Ελλάδας, μέσω, 
ιδίως: α) διαδικτυακών υπηρεσιών που παρέχονται από 
τη Γενική Γραμματεία Πληροφοριακών Συστημάτων του 
Υπουργείου Οικονομικών για τα «Έσοδα Προϋπολογι¬ 
σμού» και β) τραπεζικών λογαριασμών για τα «Έσοδα 
ΕΦΚΑ ή άλλων ασφαλιστικών Ταμείων» και τα λοιπά 
«Έσοδα Υπέρ Τρίτων». 

Η εκτέλεση κατασχέσεων απαιτήσεων εις χείρας 
Βουλής ως τρίτου και εκχωρήσεων απαιτήσεων κατά 
της Βουλής που έχουν επιδοθεί στην Διεύθυνση Οικο¬ 
νομικών Υπηρεσιών, πραγματοποιείται σύμφωνα με τις 
κείμενες διατάξεις. Κατασχέσεις και εκχωρήσεις που 
επιδίδονται στη Διεύθυνση Οικονομικών υπηρεσιών 


της Βουλής μετά την ολοκλήρωση της πληρωμής του 
θεωρημένου χρηματικού εντάλματος από το αρμόδιο 
Τμήμα, δεν εκτελούνται. 

Η Τ ράπεζα της Ελλάδος για την πιστοποίηση της εκτέ¬ 
λεσης της εντολής μεταφοράς και πίστωσης λογαρια¬ 
σμού, αποστέλλει ηλεκτρονικά αρχεία επιβεβαίωσης στο 
Τμήμα Πληρωμών και Πάγιας Προκαταβολής της Βου¬ 
λής, το οποίο με τη σειρά του ενημερώνει το Τμήμα του 
Ειδικού Λογιστηρίου - Προϋπολογισμού για τη συμπλή¬ 
ρωση της εξόφλησης της υποχρέωσης της Βουλής έναντι 
του δικαιούχου στο Μητρώο Δεσμεύσεων που τηρεί. 

Οι δικαιούχοι ενημερώνονται από το Τμήμα Πλη¬ 
ρωμών και Πάγιας Προκαταβολής, ηλεκτρονικά, για 
την πίστωση του τραπεζικού λογαριασμού τους και την 
εξόφληση των οικείων χρηματικών ενταλμάτων εκτός 
των μισθοδοτούμενων, οι οποίοι ενημερώνονται από 
τα αρμόδια Τμήματα. 

Μετά την πιστοποίηση της εξόφλησης του χρημα¬ 
τικού εντάλματος από την Τράπεζα της Ελλάδος, το 
Τμήμα Πληρωμών και Πάγιας Προκαταβολής ενημερώ¬ 
νει αμελλητί ηλεκτρονικά τη Διεύθυνση Λογαριασμών 
του Δημοσίου του Υπουργείου Οικονομικών με στοιχεία 
των εξοφλημένων χρηματικών ενταλμάτων της Βουλής 
ανά ΚΑΕ και ποσό, με σκοπό την απολογιστική απεικόνι¬ 
ση της εκτέλεσης του Προϋπολογισμού της Βουλής στο 
Υπουργείο Οικονομικών. 

Για τη διαχείριση των εκτελεσθεισών εντολών από την 
Τράπεζα της Ελλάδος, οι οποίες είτε επιστρέφονται είτε 
απορρίπτονται, μερικώς ή ολικώς, το ποσό της εντολής 
επιστρέφεται με πίστωση του διακριτού λογαριασμού με 
την επωνυμία «Βουλή των Ελλήνων» που τηρείται στην 
Τ ράπεζα της Ελλάδος υπό την κατηγορία Κ.Α. 200 «Ε.Δ.- 
Συγκέντρωση Εισπράξεων - Πληρωμών». Όταν εκλεί- 
ψει ο λόγος επιστροφής ή απόρριψης παράγεται από το 
αρμόδιοΤμήμα Πληρωμών και Πάγιας Προκαταβολής εκ 
νέου εντολή με δικαιολογητικό εξόφλησης το πιστωτικό 
δελτίο ενημέρωσης της Τράπεζας της Ελλάδος για την 
επιστροφή/απόρριψη. Από τον ίδιο λογαριασμό, εξο¬ 
φλούνται τυχόν προμήθειες τραπεζικών οργανισμών για 
εμβάσματα στο εξωτερικό ή για δαπάνες συναλλαγματι¬ 
κής ισοτιμίας, τα οποία αποκαθίστανται από τον προϋ¬ 
πολογισμό της Βουλής. 

Για τη διαχείριση των εντολών που εμβάζονται σε 
πιστωτικά ιδρύματα εκτός Ευρωπαϊκού Οικονομικού 
Χώρου (Ε.Ο.Χ.) ή αφορούν σε ξένο νόμισμα εντός Ε.Ο.Χ. 
εκδίδονται έντυπες εντολές (εκτός ηλεκτρονικού συστή¬ 
ματος), τα δε έξοδα των εντολών αυτών καλύπτονται 
μέσω του διακριτού λογαριασμού «Βουλή των Ελλή¬ 
νων», ο οποίος τηρείται στην Τράπεζα της Ελλάδος, όπως 
προαναφέρεται και ισχύει. 

Με αποφάσεις του Προέδρου της Βουλής εξειδικεύο¬ 
νται και συμπληρώνονται οι διατάξειςτου παρόντος άρ¬ 
θρου και ρυθμίζονται ειδικότερα θέματα εφαρμογής του. 

2. Μέχρι την ολοκλήρωση των διαδικτυακών εφαρμο¬ 
γών που παρέχονται από τη Γενική Γραμματεία Πληρο¬ 
φοριακών Συστημάτων του Υπουργείου Οικονομικών, 
κατά τα ανωτέρω, το Τμήμα Πληρωμών και Πάγιας 
Προκαταβολής θα εξοφλεί τα χρηματικά εντάλματα 
που δύνανται να εξοφληθούν, όπως, ιδίως, μισθοδοσίες, 

βουλευτικές αποζημιώσεις, προμηθευτές με φορολογική 
και ασφαλιστική ενημερότητα.Τα χρηματικά εντάλματα 
που δεν δύναται να εξοφληθούν και χρήζουν συμψη¬ 
φισμών λόγω οφειλών ή φορολογικών υποχρεώσεων, 
όπως, ιδίως, δικαιούχων με οφειλές προς το Δημόσιο 
ή τα ασφαλιστικά ταμεία, θα αποστέλλονται, μέσω του 
Τμήματος Ειδικού Λογιστηρίου - Προϋπολογισμού, στο 
Γραφείο εξόδων της Δ.Ο.Υ. Δ' Αθηνών προς εξόφλη¬ 
ση, σύμφωνα με τα οριζόμενα στην με αρθ. Δ.ΟΡΓ.Α 
1036960/10.3.2017 (ΦΕΚ Β' 968) απόφαση του Διοικητή 
της Ανεξάρτητης Αρχής Δημοσίων Εσόδων.». 

Άρθρο 13 

1. Στην παράγραφο 1 του άρθρου 1 του Ειδικού Εσω¬ 
τερικού Κανονισμού της Επιστημονικής Υπηρεσίας της 
Βουλής, όπως ισχύει (ΦΕΚ Β' 1745/2009), μετά τη φράση 
«ασκεί την επιστημονική εποπτεία επί των Διευθύνσεων 
της Επιστημονικής Υπηρεσίας της Βουλής», προστίθεται 
η φράση «έχει δε υπό την άμεση εποπτεία του και το 
Τμήμα Νομικής Υποστήριξης της Βουλής,». 

2. Στο άρθρο 3, μετά την παράγραφο 2 της περίπτω¬ 
σης III του Ειδικού Εσωτερικού Κανονισμού της Επιστη¬ 
μονικής Υπηρεσίας της Βουλής, όπως ισχύει, (ΦΕΚ Β' 
1745/2009), προστίθεται περίπτωση IV ως εξής: 

«IV) 1) Το Τμήμα Νομικής Υποστήριξης της Βουλής 
έχει συμβουλευτικό ρόλο και υποστηρίζει τις Υπηρεσί¬ 
ες της Βουλής, πλην της Επιστημονικής Υπηρεσίας και 
του Γραφείου Διπλωματικού Συμβούλου, επί νομικών 
ζητημάτων. Στην αρμοδιότητα του Τμήματος ανήκει 
η διαχείριση τρεχουσών νομικών εκκρεμοτήτων της 
Βουλής, όπως ο έλεγχος των τίτλων των ακινήτων και 
η τακτοποίηση περιουσιακών ζητημάτων της Βουλής. 

2) Ο Γενικός Γραμματέας της Βουλής δύναται να ανα¬ 
θέτει ευθέως στοΤμήμα ή και ατομικά, στους υπηρετού- 
ντες σε αυτό ή τους συνεργαζόμενους με αυτό επιστή¬ 
μονες, τη διεκπεραίωση των ως άνω νομικών υποθέσεων 
και όσων άλλων συναφών και όποτε το κρίνει σκόπιμο, 
να ζητεί άμεση ενημέρωση επί της πορείας τους από 
τους υπηρετούντες σε αυτό ή συνεργαζόμενους με αυτό 
επιστήμονες. 

3) Το Τμήμα Νομικής Υποστήριξης της Βουλής στελε¬ 
χώνεται: 

α) με πρόσληψη δικηγόρων με σύμβαση έμμισθης 
εντολής ή με σύμβαση έργου ή σύμβαση ανεξαρτήτων 
υπηρεσιών, με απόφαση του Προέδρου της Βουλής, 

β) με τοποθέτηση υπαλλήλων της Βουλής, πτυχιούχων 
Νομικής, κατ'εφαρμογή της παραγράφου 12 του άρθρου 
81 (πρώην 87/75) του Κανονισμού της Βουλής (Μέρος 
Β'), όπως ισχύει, 

γ) με απόσπαση απασχολούμενων με πάγια αντιμισθία 
και με σχέση έμμισθης εντολής δικηγόρων του δημόσι¬ 
ου τομέα, όπως αυτός ορίζεται στην παράγραφο 5 του 
άρθρου 81 (πρώην άρθρα 91/79) του Κανονισμού της 
Βουλής (Μέρος Β'), 

δ) με πρόσληψη πτυχιούχων Νομικής, με σύμβαση ερ¬ 
γασίας ορισμένου χρόνου, με απόφαση του Προέδρου 
της Βουλής, για τους οποίους εφαρμόζεται, κατ' αναλο¬ 
γία, η παράγραφος 3 του άρθρου 161 του Κανονισμού 
της Βουλής (Μέρος Κοινοβουλευτικό), όπως ισχύει, 


ε) δύναται δε να συμβάλλουν στο έργο του, με σύμφω¬ 
νη γνώμη του Προέδρου του Επιστημονικού Συμβουλί¬ 
ου, μέλη του επιστημονικού προσωπικού της Επιστημο¬ 
νικής Υπηρεσίας. 

4) Ως προϊστάμενος του Τμήματος Νομικής Υποστή¬ 
ριξης τοποθετείται, κατ' ανάλογη εφαρμογή της περί¬ 
πτωσης α' παράγραφος 2 του άρθρου 5 του Ειδικού 
Εσωτερικού Κανονισμού της Επιστημονικής Υπηρεσίας 
της Βουλής, με απόφαση του Προέδρου της Βουλής, Επι¬ 
στημονικός Συνεργάτης ή Ειδικός ΕπιστημονικόςΣυνερ- 
γάτηςτου Επιστημονικού Συμβουλίου της Βουλήςήτων 
Διευθύνσεων της Επιστημονικής Υπηρεσίας, δικηγόρος, 
μετά από εισήγηση του Προέδρου του Επιστημονικού 
Συμβουλίου της Βουλής. Ο προϊστάμενος του Τμήματος 
ενεργεί κατά τις επιστημονικές υποδείξεις του Προέδρου 
του Επιστημονικού Συμβουλίου, τον οποίο και ενημερώ¬ 
νει για την πορεία των υποθέσεων. 

5) Στο Τμήμα παρέχεται η αναγκαία γραμματειακή 
υποστήριξη, διά της τοποθέτησης σε αυτό υπαλλήλων 
του διοικητικού προσωπικού της Βουλής, κατ'εφαρμογή 
του άρθρου 5 παράγραφος 6 του παρόντος.». 

3. Το άρθρο 30Δ του Κανονισμού της Βουλής (Μέρος 
Β') καταργείται. 

Άρθρο 14 

Εισάγεται στο Κεφάλαιο ΙΒ' «Μεταβατικές διατάξεις» 
νέο άρθρο 120Β, ως εξής: 

«Τοποθετούνται, με απόφαση του Προέδρου της Βου¬ 
λής και για μία τριετία, κατόπιν αιτήσεώς τους, η οποία 
δύναται να υποβληθεί εντός ενός μηνός από τη δημοσί¬ 
ευση του παρόντος στην Εφημερίδα της Κυβερνήσεως, 
στην Επιστημονική Υπηρεσία με καθήκοντα ειδικού 
συμβούλου στο Επιστημονικό Συμβούλιο της Βουλής, 
οι ασκήσαντες κατά το αμέσως παρελθόν διάστημα, τα 
καθήκοντα Προϊσταμένου της Γενικής Διεύθυνσης Κοινο¬ 
βουλευτικού Έργου και της Γενικής Διεύθυνσης Διεθνών 
και Δημοσίων Σχέσεων της Βουλής. 

Τα καθήκοντα των ως άνω ειδικών συμβούλων καθο¬ 
ρίζονται με απόφαση του Προέδρου της Βουλής, μετά 
από γνώμη του Επιστημονικού Συμβουλίου της Βουλής, 
κατόπιν εισήγησης του Προέδρου του Επιστημονικού 
Συμβουλίου της Βουλής. Τα καθήκοντα αυτά έχουν ως 
αντικείμενο τη διοικητική επικουρία επί ζητημάτων, 
όπως η διοργάνωση από κοινού και δραστηριοτή¬ 
των της Επιστημονικής Υπηρεσίας της Βουλής και του 
Ιδρύματος της Βουλής κατά το άρθρο 3 στοιχ. III παρ. 3 
του Ειδικού Εσωτερικού Κανονισμού της Επιστημονικής 
Υπηρεσίας της Βουλής ή όπως η εκτέλεση ερευνητικών 
προγραμμάτων και η άσκηση λοιπών δραστηριοτήτων 
της Επιστημονικής Υπηρεσίας, κατά τον Ειδικό Εσωτερι¬ 
κό Κανονισμό της και ειδικότερα κατά το άρθρο 5 παρ. 
7 του εν λόγω Κανονισμού. 

Ως βασικός μισθός των προαναφερομένων ορίζεται 
το 8ο μισθολογικό κλιμάκιο, σύμφωνα με την αρ. πρωτ. 
8752/5403/11.7.2017 (ΦΕΚ 352/ΥΟΔΔ/14.7.2017) από¬ 
φαση του Προέδρου της Βουλής, σε συνδυασμό με την 
κατ'εξουσιοδότηση του άρθρο22 παρ. 3τουν. 4354/2015, 
όπως ισχύει, υπ' αριθμ. 2/7491 /ΔΕΠ/ 27.1.2017 υπουργι- 

κή απόφαση (ΦΕΚ54/ΥΟΔΔ/8.2.2017), όπωςτροποποι- 
ήθηκε από την υπ' αριθ. 2/15138/ΔΕΠ/20.2.2017 όμοια 
(ΦΕΚ 87/ΥΟΔΔ/ 24.2.2017). Περαιτέρω, καταβάλλεται 
επίδομα θέσης ευθύνης επιπέδου Προϊσταμένου Διεύ¬ 
θυνσης. Κατά τα λοιπά, εφαρμόζονται και γι' αυτούς οι 
διατάξεις για τις αποδοχές και τα επιδόματα των υπαλ¬ 
λήλων της Βουλής, όπως ισχύουν κάθε φορά. 

Σε περίπτωση που οι προαναφερόμενοι τοποθετη¬ 
θούν σε θέση Προϊσταμένου οργανικής μονάδας της 
Βουλής, σύμφωνα με τις διατάξεις του άρθρου 82 του 
Κανονισμού της Βουλής (Μέρος Β' - ΦΕΚ 51Α71997), 
όπως ισχύει, αίρεται αυτοδικαίως η τοποθέτησή τους 
κατά τις διατάξεις του παρόντος.». 

Άρθρο 15 

1. Το δεύτερο και τρίτο εδάφιο της παραγράφου 3 του 
άρθρου 149 του Κανονισμού της Βουλής, όπως ισχύει, 
αντικαθίστανται ως εξής: 

«Η Επιτροπή συγκροτείται από έναν Δικαστικό Λει¬ 
τουργό τωνΤακτικών Διοικητικών Δικαστηρίων, ως Πρό¬ 
εδρο, με τον αναπληρωτή του, με πείρα στις δημόσιες 
συμβάσεις, που υποδεικνύονται, κατόπιν σχετικής αίτη¬ 
σής τους, από τον Γενικό Επίτροπο της Γενικής Επιτρο¬ 
πείας τωνΤακτικών Διοικητικών Δικαστηρίων, ένα μέλος 
του Νομικού Συμβουλίου του Κράτους, που ορίζει, με τον 
αναπληρωτή του, ο Πρόεδρος του Νομικού Συμβουλίου 
του Κράτους, και ένα μέλοςτου επιστημονικού προσωπι¬ 
κού της Επιστημονικής Υπηρεσίας της Βουλής, πουπρο- 
τείνεται, με τον αναπληρωτή του, από τον Πρόεδρο του 
Επιστημονικού Συμβουλίου της Βουλής. Για τον ορισμό 
του Προέδρου της Επιτροπής και του αναπληρωτή του, 


ο Πρόεδρος της Βουλής απευθύνει, διά του Υπουργού 
Δικαιοσύνης, ερώτημα στον Γενικό Επίτροπο της Γενικής 
Επιτροπείας τωνΤακτικών Διοικητικών Δικαστηρίων.». 

2. Το τέταρτο εδάφιο της παραγράφου 3 του άρθρου 
149 του Κανονισμού της Βουλής, όπως ισχύει, καταργεί- 
ται και αναριθμούνται τα επόμενα. 

II. ΜΕΡΟΣ ΚΟΙΝΟΒΟΥΛΕΥΤΙΚΟ 

Άρθρο 16 

Στην παράγραφο 7 του άρθρου 120 του Κανονισμού 
της Βουλής (Μέρος Κοινοβουλευτικό) μετά τη φράση «Η 
εκτέλεση» προστίθεται η φράση «και η πληρωμή των δα¬ 
πανών» και μετά τη φράση «την εκτέλεση» προστίθεται 
η φράση «και την πληρωμή των δαπανών», αντιστοίχως. 

Άρθρο 17 

Στην παράγραφο 1 του άρθρου 160 του Κανονισμού 
της Βουλής (Μέρος Κοινοβουλευτικό) προστίθεται πε- 
ρίπτωηση ε' ως εξής: «ε) Τμήμα Νομικής Υποστήριξης 
της Βουλής.». 

Άρθρο 18 

Η ισχύς των διατάξεων της παρούσας αρχίζει από τη 
δημοσίευσή τους στην Εφημερίδα της Κυβερνήσεως, 
εκτός αν ορίζεται διαφορετικά στις επιμέρους διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2017 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ΐ.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























